Generația de Aur – Legendele Lumii, meciul de adio al fotbaliștilor care au scris istorie pentru România la Campionatul Mondial din 1994, s-a terminat cu victoria „tricolorilor”, scor 3-2. Partida a fost marcată de mai multe momente speciale, iar cei peste 50.000 de suporteri prezenți la stadion le-au oferit momente de neuitat gloriilor de altădată ale României!
Basarab Panduru (40′), Gheorghe Hagi (65′), și Constantin Gâlcă (72′) au marcat golurile pentru Generația de Aur. De partea cealaltă, pe tabela de marcaj s-au înscris Rivaldo (21′) și Pandev (28′).
Generația de Aur: Prunea – Petrescu, Răzvan Prodan, Belodedici, D. Munteanu – Sabău, Lupescu, Popescu, Dumitrescu – Răducioiu, Hagi.
Legendele Lumii: Dida – Maicon, Panucci, Djukic, Candela – Edmilson, Giovanni, Karagounis, Rivaldo – Stoichkov, Nuno Gomez.